Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 141

(2) A TDA nem szerződő fél A felek tudomásul veszik, hogy a TDA fenntartott magának bizonyos jogokat, például, de nem kizárólag, a jelen szerződés feltételeinek és azok módosításainak, ideértve az engedményezések, az összes Vállalkozó kiválasztásának, a Témavázlat, a Záró Jelentés és minden más, az Adományozási Megállapodás alapján finanszírozott bármely szerződéshez kapcsolódó összes dokumentum jóváhagyásának jogát. A felek továbbá tudomásul veszik és egyetértenek azzal, hogy a TDA a fent említett jóváhagyási jog bármelyikének vagy mindegyikének fenntartása során kizárólag finanszírozási egységként jár el az Egyesült Államok Kormánya pénzeszközeinek megfelelő felhasználását biztosítandó, valamint, hogy a TDA ezen jóváhagyási jogok gyakorlására vagy az ilyen jogok gyakorlásától való tartózkodásra vonatkozó döntését a Tanulmány finanszírozása során finanszírozóként hozza meg, és az nem értelmezhető úgy, hogy ezzel a TDA a szerződés részesévé válik. A felek tudomásul veszik és egyetértenek, hogy a TDA időről időre gyakorolhatja a fent említett jóváhagyási jogokat, vagy megtárgyalhat az e jogokhoz, illetve a projekthez kapcsolódó ügyeket a szerződésben vagy esetleges alvállalkozói szerződésben részt vevő felekkel együttesen 1999/114. szám vagy külön-külön, anélkül, hogy ezzel bármilyen felelősséget vagy kötelezettséget vállalna az ilyen felek felé. A TDA általi jóváhagyás vagy a jóváhagyás megtagadása nem akadályozza meg sem az Ügyfelet, sem a TDA-t abban, hogy bármilyen, a Vállalkozóval szemben fennálló jogukat érvényesítsék, vagy a Vállalkozót bármilyen, az Ügyféllel vagy a TDA-val szemben egyébként fennálló kötelezettsége alól mentesítsék. C) Állampolgárság, forrás és származás Hacsak a TDA másként nem határoz, az alábbi rendelkezések az irányadók a jelen Adományozási Megállapodás alapján a TDA által finanszírozott áruk és szolgáltatások leszállítására: a) szakmai szolgáltatásokra nézve, a Vállalkozónak vagy amerikai cégnek, vagy amerikai állampolgárnak kell lennie; b) a Vállalkozó korlátozás nélkül vehet igénybe amerikai alvállalkozókat, a Fogadó Országból származó alvállalkozók igénybevétele azonban nem haladhatja meg a TDA Adomány összegének húsz (20) százalékát; az ilyen alvállalkozókat kizárólag az alvállalkozói szerződésben meghatározott témavázlat szerinti speciális szolgáltatásokra lehet igénybe venni; c) az amerikai Vállalkozó vagy az amerikai alvállalkozó cégek szakmai szolgáltatásokért felelős alkalmazottainak amerikai állampolgároknak vagy olyan nem amerikai állampolgároknak kell lenniük, akik az Egyesült Államokba törvényesen léptek be, és ott állandó tartózkodási engedéllyel rendelkeznek;

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes